
Tájékoztató
a Közgyűlés részére
Tisztelt Közgyűlés!


Budapest Főváros Önkormányzata 2017. évi összevont költségvetéséről szóló 8/2017. (III. 10.) Főv. Kgy. rendelet 18. § (2) bekezdése előírja, hogy a főpolgármester Budapest Főváros Önkormányzata gazdálkodásának I. félévi helyzetéről írásban tájékoztatja a Fővárosi Közgyűlést. E kötelezettség teljesítéséről az alábbiak szerint adok számot. 

A tájékoztató a 2017. évi költségvetés 1. (Bevételek) és 2. (Kiadások), valamint 4. (Felújítások) és az 5. (Beruházások) melléklete szerint mutatja be az előirányzatok és a teljesítések 2017. I. félévi alakulását. 






















A BEVÉTELEK ÉS A KIADÁSOK ALAKULÁSÁNAK RÖVID ÁTTEKINTÉSE

A féléves gazdálkodásra a pénzügyi helyzet stabilitása volt jellemző, biztosított volt a működőképesség fenntartása, a törvényi és egyéb kötelezettségek teljesítése. 

A hatályos számviteli szabályoknak megfelelően a finanszírozási bevételek és kiadások elzámolásakor az értékpapírok befektetési forgalmát a költségvetési előirányzatok és teljesítések között egyaránt ki kell mutatni, amely jelentősen torzítja mind a bevételek, mind a kiadások főösszegét. Szintén torzító hatása van annak, hogy a betétlekötések és feloldások forgalmát előirányzat nélkül kell elszámolni, így a teljesítésnek az előirányzathoz viszonyított aránya nem a valós mértéket tükrözi.  Az előzőekre tekintettel a bevételek és kiadások tényleges, valós alakulását az értékpapírok és a lekötött bankbetétek évközi forgalmától megtisztított korrigált adatok mutatják be az alábbiak szerint.

Az eredeti költségvetésben 381.457,7 millió Ft-al tervezett főöszeg 146.489,5 millió Ft-tal, 527.947,1 millió Ft-ra nőtt a félév végére. 
A növekedés bevételi oldalon az eredeti költségvetésben még nem tervezett 2016. évi maradvány különbözet (29.069,4 millió Ft) májusi, illetve a lekötött betétek és a forgatási célú értékpapírok 2016. évvégi záróállományához kapcsolódóan 23.000,0 millió Ft értékpapír és 10.133,7 millió Ft betétállomány júniusi, valamint az értékpapírba történt befektetések tárgyidőszaki egyenlegének 81.424,8 millió Ft-os tervbevételéből adódik.

Kiadási oldalon az értékpapírok és a betétek záró állománya Beruházási és felújítási feladatok finanszírozási tartalékaként (23.000,0 millió Ft), EU-s társfinanszírozott fejlesztések önrészének kereteként (7.000,0 millió Ft), valamint a Közgyűlésig nem halasztható feladatok kereteként (3.133,7 millió Ft) került tervbevételre. A maradvány különbözet (29.069,4 millió Ft) fedezte egyrészt a működési kiadásokat, másrészt fedezetet teremtett a beruházások többletigényének finanszírozására.  

A teljesítés a bevételi oldalon 207.526,7 millió Ft, a módosított előirányzat 39,3%-a, a kiadási oldalon 190.390,3 millió Ft, a módosított előirányzat 36,1%-a.  



Az időarányos teljesüléstől történt bevételi elmaradás oka egyrészt, hogy a költségvetési bevételek között legnagyobb előirányzattal rendelkező iparűzési adóbevétel az év során nem időarányosan teljesül (50.572,7 millió Ft), csak ez év végére, a szeptember 15-ei előlegfizetéssel és a decemberi feltöltéssel egyenlítődik ki. Az elmaradás oka továbbá, a felhalmozási bevételek között szereplő M4-es metró beruházás 10,2%-on 3.877,6 millió Ft-ra történt teljesítése (mivel a projekt utófinanszírozott, és a kifizetési kérelmek benyújtására a II. félévben kerül sor), továbbá az, hogy a 13.322,0 millió Ft-tal tervezett Pannon Park projektre a Kormány 18.725 millió Ft többletforrást biztosít, amely a közbeszerzési eljárások újbóli lebonyolítását, így időbeli eltolódást és a feladat átütemezését eredményezte. 
A finanszírozási bevételek korrigált teljesítése a módosított előirányzat 47,6%-a, 127.874,1 millió Ft, amely a 2016. évben lekötött bankbetétállomány felodásából származó 61.018,0 millió Ft bevételt (61.018,0 millió Ft előirányzat), a 46.856,1 millió Ft 2016. évi jóváhagyott maradványt (46.856,1 millió Ft előirányzat), továbbá  a 20.000,0 millió Ft lehívott feljesztési hitelt (56.495,8 millió Ft előirányzat) tartalmazza.

A költségvetési kiadások teljesülése a módosított előirányzat 24,2%-a, 108.172,1 millió Ft. Ezen belül jelentős összeget, mintegy 55.100,8 millió Ft-ot, az önkormányzati gazdasági társaságoknak, közszolgáltatási szerződés alapján történt kifizetések teszik ki. Legnagyobb összegben a városüzemeltetési, azon belül is a közlekedési feladatokra (40.671,2 millió Ft) történt teljesítés.
A kiadások teljesítésének az időarányoshoz viszonyított elmaradása elsősorban a felhalmozási célú kiadások alacsony teljesülésére vezethető vissza.
A felhalmozási kiadások 237.969,5 millió Ft összegű módosított előirányzata 56.077,6 millió Ft keretet tartalmaz, amelynek nagy része a következő évek fejlesztési és felújítási forrásaira biztosít fedezetet. A legjelentősebbek a Beruházi és felújítási feladatok finanszírozási tartaléka (23.000,0 millió Ft), a az EU-s társfinanszírozás fejlesztési önrészének kerete (7.000,0 millió Ft), a Kötött felhasználású elszámolások finanszírozási kerete (7.177,5 millió Ft), valamint a Fejlesztések átütemezésének tartaléka (5.205,4 millió Ft). 
A fenti tartalékok előirányzat torzító hatását kiszűrve, a felhalmozási kiadások teljesülése 13,4%. Az elmaradás oka, hogy a közbeszerzési folyamatok lebonyolításának időigénye, elhúzódása, a többletigények felmerülése miatt a beruházások tervezett ütemezése nem mindig tartható.

A finanszírozási kiadások korrigált teljesítése a módosított előirányzat 100,5%-a, 82.218,2 millió Ft. A teljesítésben az önkormányzatnál átmenetileg szabad pénzeszközök forgatási célú értékpapírba történő befeketése forgalmának tárgyidőszaki kiadás jellegű egyenlege (81.424,8 millió Ft állománynövekedés), továbbá a CSAPI betétlekötésének és feloldásának tárgyidőszaki kiadási jellegű egyenlege (390,0 millió Ft állománynövekedés) jelenik meg.
A teljesítés tartalmazza továbbá a 2016. decemberi bérek kifizetéséhez, a Magyar Államkincstár által előző évben megelőlegezett és a tárgyévben visszafizetett normatív állami támogatás összegét (403,4 millió Ft) is. 

A továbbiakban részletesen bemutatásra kerülnek a költségvetési bevételek és kiadások, valamint a finanszírozási műveletek 2017. I. félévi alakulása, kiemelve a jelentősebb előirányzattal rendelkező tételeket.







BEVÉTELEK TELJESÍTÉSE

I. Költségvetési bevételek

A 2017. évi eredeti költségvetésben tervezett költségvetési bevételek előirányzatának 256.290,9 millió Ft-os összege a félév során 259.152,4 millió Ft-ra módosult, a teljesítés 79.652,5 millió Ft (30,7%) volt. 


1. Működési célú költségvetési bevételek

A működési célú költségvetési bevételek 2017. június 30-ig 74.144,8 millió Ft-ban, a módosított előirányzat 38,4%-án teljesültek.

Az időarányos teljesítéstől való eltérést döntően a működési célú támogatások áht-n belülről sor 28,7%-os, a közhatalmi bevételek sor 39,3%-os, továbbá a működési célú átvett pénzeszközök sor 11,3%-os teljesülése okozta. 

A működési célú támogatásoknál az alacsony mértékű teljesítés oka, hogy a kormányzat által a központi költségvetésben, a fővárosi közösségi közlekedésre tárgyévre biztosított 15 milliárd Ft támogatás június 30-ig esedékes része még nem került átutalásra a Főváros részére. A folyósításra havi egyenlő részletekben, tárgyhónap 10-ig kerül sor, azzal, hogy a szerződés aláírása után az első utaláskor a januárig visszamenőleg esedékes támogatási összeg is leutalásra kerül. A támogatási szerződés július hónapban került aláírásra, az első 8 hónapra jutó támogatás, 10,0 milliárd Ft augusztus hónapban az önkormányzat számlájára beérkezett. 

A közhatalmi bevételek teljesülése, hasonlóan az előző év azonos időszakához, 39,3%. Az előirányzat nagyságrendje miatt meghatározó tétel az iparűzési adóbevétel, melyre 2017. június 30-ig 57.867,9 millió Ft folyt be. Ebből a számviteli szabályoknak megfelelően költségvetési bevételként 50.572,7 millió Ft, adózói túlfizetésként 7.295,2 millió Ft került elszámolásra. A közhatalmi bevételek teljesítése nem időarányosan valósul meg, a szeptember 15-ig fizetendő adóelőlegek, illetve a december 20-ig határidős adófeltöltés miatt a második félévben a bevétel várhatóan nagyobb arányban teljesül.
 
A működési bevételek az időarányosnak megfelelően, 46,0%-on teljesültek, melyen belül az egyéb működési bevételek sor túlteljesítést, ugyanakkor a tulajdonosi bevételek sor az időarányostól 22,8 % pontos elmaradást mutat.

Az egyéb működési bevételek soron került elszámolásra a BKSZT projekthez kapcsolódóan a Fővárosi Ítélőtábla által megítélt támogatás és annak kamata (43,5 millió Ft). A per alapja a BKSZT projekt műszaki ellenőrzését végző „2006 Mérnöki Konzorcium” számlájának Közreműködő Szervezet által elutasított támogatása, amelyet a Főváros mint megrendelő peres úton érvényesített. A bevétel előirányzatosítására a félév végéig nem került sor. 

A tulajdonosi bevételek tejlesülése 27,2%.
Itt került megtervezésre önkormányzati körben a Fővárosi Csatornázási Művek Zrt. által csatornahasználati és bérleti díjként fizetendő összeg (2.515,5 millió Ft), valamint a Csepeli Szennyvíztisztító Telep után a Fővárosi Vízművek, mint üzemeltető által fizetett bérleti díj (2.878,8 millió Ft). 
A víziközmű szolgáltatásról szóló 2011. évi CCIX. törvény értelmében a közműves ivóvíz ellátás, a közműves szennyvízelvezetés-és tisztítás díját, az ivóvíz átadási árát, és az átvett szennyvíz kezelési díját a Magyar Energetikai és Közmű-szabályozási Hivatal javaslata alapján a víziközmű szolgáltatásért felelős miniszter határozza meg. A Fővárosi Csatornázási Művek Zrt-vel a 2017. évi bérleti üzemeltetési szerződések megkötése folyamatban van. A befolyt bevétel (1.048,1 millió Ft) előlegként van nyilvántartva, így nem jelenik meg az adott költségvetési bevételi soron.
A Csepeli Szennyvíztisztító telep csatornahasználati díja címén 2017. 06. 30-ig 1.199,5 millió Ft került befizetésre és tulajdonosi bevételként elszámolásra.
E soron szerepel még az FKF Zrt-től a hulladékgazdálkodási rendszer bővítése kapcsán elvárt haszonbérleti jog bevétei előirányzata (315,9 millió Ft) is, melyre a szerződés szerinti teljesítés a második félévben várható.

Szintén a tulajdonosi bevételek között szerepelnek az osztalékbevételek, melyek teljesülése a módosított előirányzat 52,9 %-a, 550,2 millió Ft, ebből:
· 440,9 millió Ft az önkormányzati körben (Nagybani Piac Zrt-től 440,6 millió Ft, a MIGÉRT Zrt-től 0,3 millió Ft), 
· 109,3 millió Ft pedig intézményi körben (CSAPI-nál) realizálódott.
A BVH Zrt. osztalékbefizetéseként tervezett 485,0 millió Ft várhatóan a IV. negyedévben valósul meg. A Fővárosi Közgyűlés a 604/2017. (V.10.) határozatával döntött arról, hogy a társaság osztalékelőleg fizetéséhez szükséges közbenső mérlegét 2017. szeptember 30-ig kell a közgyűlés elé beterjeszteni. Az osztalékfizetés a döntést követő 30 napon belül történhet. A BVH Zrt. 2016. évi beszámolója alapján, közgyűlési döntés függvényében, a társaság adózott eredménye terhére várhatóan 1.258,0 millió Ft összegű osztalékelőleg kerülhet kifizetésre a tulajdonos Fővárosi Önkormányzat részére. 
A Pátria Nyomda Zrt. 5,0 millió Ft-ra tervezett osztaléka az előirányzatot meghaladóan 5,6 millió Ft-ra teljesült júliusban. 

A működési célú átvett pénzeszközök teljesítése 350,1 millió Ft, 11,4 %. A soron szerepel a BKK Zrt. részére az egyes fejlesztési feladatokhoz szükséges általános forgalmi adó rendezése érdekében megelőlegezett összeg visszafizetésére tervbe vett 1.600,0 millió Ft előirányzat, melyre az I. félév végéig 229,8 millió Ft teljesítés történt. A kölcsön igénybevétele a tényleges forrásszükségletnek megfelelően történik, és a visszafizetés év közben folyamatos. A befolyt összeg tartalmazza a 2016. december 31-én még állományban lévő 8,4 millió Ft kölcsön visszafizetését is.  (A kölcsönállomány június 30-án 6,0 millió Ft.)
A sor módosított előirányzata év közben több mint 1 milliárd Ft-tal emelkedett, amelyet elsősorban a BKK Zrt. valamint a Budapest Közút Zrt. feladatellátási és közszolgáltatási feadatai 2016. évi elszámolásának elfogadásával  tervbe vett összeg (594,8 millió Ft) és az FTSZV Kft. túlkompenzációjának visszafizetésére tervezett tétel (348,6 millió Ft) határozta meg. Az FTSZV Kft. túlkompenzációja július hónapban bevételként elszámolásra került, a BKK Zrt. által fizetendő tétel várhatóan a II. félévben realizálódik.

2. Felhalmozási bevételek

A felhalmozási bevételek 2017. I. félévi teljesítése a 65.975,3 millió Ft összegű módosított előirányzat 8,3%-a (5.507,7 millió Ft) volt.

E bevételcsoporton belül a legnagyobb és egyben meghatározó részarányt (91,3%) a felhalmozási célú támogatások államháztartáson belülről sor képviseli, melynek teljesülése a módosított előirányzat 7,3%-a (4.383,7 millió Ft). 
A teljesítést nagyrészt az egyéb beruházási célú támogatások bevételei között szereplő 4-es metró beruházás feladathoz kapcsolódó 3.887,6 millió Ft (10,2%), valamint a Budapest Komplex Integrált Szennyvízelvezetése feladatra befolyt 237,6 millió Ft (8,2%) összegű bevételek, továbbá a 4.174,7 millió Ft összeggel tervezett A fővárosi hulladékgazdálkodási rendszer bővítése feladat határozzák meg.
A 4-es metró beruházás feladatnál a bevételek a kifizetések függvényében teljesülnek. A kifizetések elmaradása miatt nem lehetett a támogatások lehívását sem benyújtani. A lehívásra a II. félévben kerülhet sor.
A Budapest Komplex Integrált Szennyvízelvezetése és a fővárosi hulladékgazdálkodási rendszer bővítése feladatnál a 2016. évben kiutalt támogatási előleg a tervezetett projektelemek közbeszerzésének elhúzódása miatt nem került felhasználásra, így a 2017. évre tervezett második 50% előleg lehívása nem lehetséges. A jelenleg rendelkezésre álló támogatási előleg összegének felhasználását követően, várhatóan 2018. évben kerülhet sor a második részlet igénybevételére.
Felhalmozási célú önkormányzati támogatásként került megtervezésre 13.322,0 millió Ft előirányzattal a Pannon Park Projekt előkészítése, mely támogatás utólagos elszámolású, a beruházás előre haladásának, és az arról készült beszámolók benyújtásának függvénye. A közbeszerzési eljárások elhúzódása miatt a beruházás jelentős elmaradásban van. A tervezett támogatási bevételre a II. félév végéig teljesítés nem történt.
                
Az egyéb felhalmozási bevételek az időarányostól elmaradóan, 20,3%-on teljesültek az időszak végére. 
Ingatlanértékesítés címén az önkormányzatnál június 30-ig 1.044,5 millió Ft bevétel realizálódott. Az eredeti költségvetésben ingatlanértékesítés címen tervezett 5.128,5 millió Ft-ból a legnagyobb értéket a Bp., IX. Rádai u. 10-12. szám alatti ingatlan képviseli (1.500,0 millió Ft), melyre vonatkozó adásvételi szerződés június végén aláírásra került. Az eladási ár (2.920,0 millió Ft) augusztusban befolyt az önkormányzat számlájára.
A június 30-ig befolyt bevétel legnagyobb része a Bp., XI. Fehérvári út 159. számú ingatlan értékesítéséből (617,6 millió Ft) származik.

A felhalmozási célú átvett pénzeszközök soron szereplő bevételek az intézményeknél és a Főpolgármesteri Hivatalnál nagyrészt a munkáltatói kölcsön törlesztéséből származnak. Az önkormányzatnál az előirányzat nagy része (500,0 millió Ft) a Fővárosi Vízművek részvénycsomagjának visszavásárlása céljából nyújtott részvényesi kölcsön visszafizetésére tervezett összeg. A kölcsön törlesztése a szerződés szerint évente egy részlet megfizetésével történik, az elmúlt évek tapasztalata alapján, várhatóan év végén. (A Vízművek tartozása 2016. december 31-én 3.700,0 millió Ft volt.)


KIADÁSOK TELJESÍTÉSE

I. Költségvetési kiadások

A költségvetési kiadások 446.118,0 millió Ft-os módosított előirányzata a félév végére 108.172,1 millió Ft-ban (24,2 %) teljesült. 
Az időarányostól elmaradó teljesülést nagyrészt a felhalmozási kiadások jelentős elmaradása (10,3%) okozta.

1. Működési célú költségvetési kiadások

A tartalékok nélküli működési célú költségvetési kiadás teljesülése az 42,1%, az alábbiak szerint:

Az első félévben a személyi juttatások és a munkaadókat terhelő járulékok teljesítése csak kis mértékben marad el az időarányostól. 

A dologi kiadások teljesítése a 62.177,0 millió Ft összegű módosított előirányzat 39,9%-a. Az időarányostól történt elmaradást részben a fejlesztéshez kapcsolódó dologi kiadások elmaradása okozta. 

Az önkormányzati körben a működési célú költségvetési kiadásokon belül a legnagyobb előirányzata és teljesítése a közszolgáltatási szerződés keretében ellátott feladatok finanszírozását tartalmazó Egyéb működési célú támogatások áht-n kívülre és az EU-nak című sornak van, melynek teljesülése 43.689,1 millió Ft, 42,5%. Ezen belül legjelentősebb a közlekedési feladatok összege, melyen belül a BKK Zrt. részére közösségi közlekedésszervezésre fordított 33.184,9 millió Ft és az agglomerációs belő szakaszok költségtérítési hozzájárulására kifizetett 2.741,7 millió Ft, valamint a Budapest Közút Zrt. részére operatív közútkezelési feladatokra átutalt 1.594,1 millió Ft emelhető ki.
Egyéb városüzemeltetési feladatokra (kertészet, kéményseprés) összesen 2.475,9 millió Ft került kifizetésre.
Kulturális, turisztikai és sport feladatokat ellátó szervezetek részére, továbbá egészségügyi és szociális, valamint egyéb feladatokra 3.685,5 millió Ft kifizetés történt 2017. június 30-ig.

2. Felhalmozási célú költségvetési kiadások

A felhalmozási célú költségvetési kiadások teljesítése a 237.969,5 millió Ft módosított előirányzat 10,3%-a, 24.451,4 millió Ft. A felhalmozási kiadásokon belül, mind a beruházások és a felújítások, mind pedig az egyéb felhalmozási célú kiadások teljesítése is az időarányos teljesítés alatt maradtak. 
(Feladatonkénti részletezése a Tájékoztató 3. felújítási kiadások teljesítéséről szóló illetve 4. beruházási kiadások teljesítéséről szóló táblázatában.)

A beruházási kiadások az időarányostól elmaradóan, 9,8%-on teljesültek. (Feladatonkénti alakulását 4. melléklet mutatja be.)
A beruházási kiadások között legjelentősebb előirányzattal a közlekedési feladatok (összesített előirányzat 96.554,3 millió Ft, összesített teljesítés 10,9%), a FINA 2017. VB fejlesztéssel kapcsolatos feladatok (összesített előirányzat 13.851,2 millió Ft, összesített teljesítés 62,3 %), a környezetvédelmi feladatok (összesített előirányzat 8.810,2 millió Ft, összesített teljesítés 0,1 %), a vízgazdálkodási feladatok (összesített előirányzat 8.752,3 millió Ft, összesített teljesítés 6,3%), valamint a városépítési feladatok (összesített előirányzat 7.140,8 millió Ft, összesített teljesítés 5,9%) rendelkeznek. 

A közlekedési feladatok között kiemelkedő összegű előirányzata az egyéb beruházási célú támogatások áht-n kívülre soron tervezett 
· M-3 metróvonal járműfelújítása, (41.635,5 millió Ft), 
· 4. sz. metró beruházás (40.210,5 millió Ft),  
· M-2 metróvonal járműállomány cseréje (1.013,5 millió Ft),
· a 3-as metróvonal infrastruktúra rekonstrukciójával kapcsolatos kiviteli tervek elkészítése, valamint a műszaki előkészítési feladatok (2.180,0 millió Ft), 
· a Budapest Közút Zrt. megvalósításában kivitelezett 2014-2017. évi közúti forgalomirányítás fejlesztési programja (1.118,5 millió Ft), valamint a
· a BKK megvalósításában kivitelezett Elektronikus jegyrendszer előkészítése és kivitelezése (2.291,6 millió Ft) feladatoknak van.

Az M-3 metróvonal járműfelújítása feladaton az első félévben történt kifizetések (7.725,6 millió Ft), az előirányzat 18,6 %-át teszi ki.  A szerződésen alapuló előrejelzések szerint a projekthez kapcsolódó kifizetések a II. félévtől várhatóak. Az eddigi kifizetések nyolc metrószerelvény, az oktató szimulátor, valamint menekítő eszközök ellenértékét képezik. 
A 4. sz. metró beruházás előirányzatából 875,6 millió Ft került kifizetésre 2017. I. félévében, amely az előirányzat 2,2 %-os teljesülését jelenti. A peres ügyek kapcsán az első félévre tervezett összeg közel 3 Mrd Ft volt. A Hídépítővel szembeni pert a BKV megnyerte, így az erre becsült 1,7 Mrd Ft nem került kifizetésre.
Az év folyamán a peres ügyek nem haladtak úgy előre, mint ahogy azokat az év elején a DBR Metró Projektigazgatóság megbecsülte. Továbbra is jelentős kockázatokat hordoz a BAMCO Kkt., illetve a Hídépítő Zrt. által indított és még le nem zárult, összesen 12 db választottbírósági eljárás és azok kimenetele. Emellett további 2 db eljárás van folyamatban rendes bíróság előtt zaj és rezgéskárokkal kapcsolatos igények tárgyában. Jelenleg tehát egyes bíróságok előtt 14 eljárás folyik, melyek jogerős lezárása a következő években várható. 
Figyelembe véve a peres ügyek jelenlegi állását, továbbá a hibajavítási időszakban lévő szerződések kifizetéseit, 2017. második felére mintegy 2,6 Mrd Ft kifizetés várható.
[bookmark: OLE_LINK3][bookmark: OLE_LINK4][bookmark: OLE_LINK5]Az M-2 metróvonal járműállomány cseréje feladatra első félévben történt kifizetések (112,1 millió Ft) a teljes előirányzat 11,0 %-át teszik ki. További tartalékalkatrészek beszállítása 2017. II. félévében várható.
A 3-as metróvonal infrastruktúra rekonstrukciójával kapcsolatos kiviteli tervek elkészítése, valamint a műszaki előkészítési feladatokra betervezett 2.180,0 millió Ft nem kerül felhasználásra, mivel a feladat a Nemzeti Fejlesztési Minisztérium által közvetlenül a BKV Zrt-nek nyújtott IKOP támogatásból, a BKV Zrt.-nél valósul meg.
A 2014-2017. évi közúti forgalomirányítás fejlesztési programja projekthez kapcsolódó kivitelezés munkák megrendelése megtörtént, a munkák az előzetes ütemezés szerint haladnak,  teljesítés az I. félév végéig 387,6 millió Ft (34,7%).     
Az Elektronikus jegyrendszer előkészítése és kivitelezése feladat esetében  a tesztüzem jelenleg is folyik, az elmaradást (teljesítés: 10%) az EBRD-vel történő egyeztetések, a szerződés módosítása eredményezte.

A FINA 2017. VB fejlesztéssel kapcsolatos feladatok között a legjelentősebb előirányzata:
· a Pesti rakpart északi irányba történő rendezése, gyalogos és kerékpárosút kialakítása (5.467,7 millió Ft, teljesítés 62,6%),
· a Margitsziget csatornázása és a kapcsolódó útépítések (4.504,1 millió Ft, teljesítés 58,5%), valamint a
· A FINA 2017. VB rendezéséhez kapcsolódó Margitsziget zöldfelület fejlesztési és környezetfejlesztési feladatoknak van (3.353,7 millió Ft, teljesítés 71,2%).
Mindhárom projekt kivitelezése befejeződött, a szükséges pótmunkákat elvégezték, a műszaki átadás-átvétel lezajlott, a végszámlák a második félévben kerülnek benyújtásra.
A környezetvédelmi feladatok között a legjelentősebb a 7.965,5 millió Ft-tal tervezett Fővárosi hulladékgazdálkodási rendszer bővítése, a hulladékfeldolgozás és újrahasznosítás arányának növelése feladat, amelyre a közbeszerzési eljárás kiírásának elhúzódása miatt kifizetés lényegében még nem történt. 

A vízgazdálkodási feladatok között a legmagasabb előirányzattal a 
· a Budapest Komplex Integrált Szennyvízelvezetése, (4.175,1 millió Ft),
· a Csillaghegyi öblözet védelme (2.028,3 millió Ft), valamint a
· Római parti árvízvédelmi mű építése (1.500,5 millió Ft) rendelkezik. 

A BKISZ projekt II. KEHOP szakaszának kivitelezése nem kezdődhetett el, mert a közbeszerzési eljárások előkészítése a tervezetthez képest jelentősen elhúzódott. A tervezett 4 eljárás közül egyedül a BKISZ VI. ajánlati felhívása jelent meg 2017. június 13-án. Amennyiben az eljárás eredményesen zárul, úgy 2017 II. félévében a vállalkozási szerződés aláírásra kerülhet.

A Csillaghegyi öblözet védelme feladat esetében 2016. őszétől a Fővárosi Csatornázási Művek Zrt. végzi a tervezési feladatot, a vízjogi létesítési engedélyezési tervek és a környezeti hatásvizsgálati dokumentumok véglegesítése folyamatban van, az engedélyezési eljárások még 2017. augusztusában indításra kerültek. A teljesítés összege (501,2 millió Ft) a feladathoz tartozó zöldfelületi fejlesztésre vonatkozó tervek FŐKERT Nonprofit Zrt. részére történő kifizetését, valamint az előző tervezői szerződés lezárásának összegét és az első félévben kifizetett lebonyolítói díjakat tartalmazza.  A „Budai III. főnyomó vízvezeték I. szakasz kiváltásának megvalósítása” projekt várhatóan 2017. év második felében valósul meg.
A Római parti árvízvédelmi mű építése feladaton az állam részére visszafizetendő fel nem használt támogatás került megtervezésre, azonban a tényleges kifizetés egy másik címkódot terhelte (842401 Állammal szemben folyamatban lévő és egyéb elszámolások kerete).  

A városépítési feladatok között a TÉR-KÖZ pályázat városrehabilitációs kerete feladat 7.004,8 millió Ft-tal került megtervezésre, ebből 306,9 millió Ft teljesült, amely összeg 2013. és 2014. évi pályázatok záró elszámolásának kifizetéseit tartalmazza. 

A céljelleggel támogatott intézményi beruházások között a legnagyobb előirányzattal a FÁNK, Pannon Park fejlesztése (15.850,1 millió Ft), illetve a FÁNK, Mesepark projekt megvalósítása (1.230,0 millió Ft), projektek szerepelnek.
A FÁNK, Pannon Park fejlesztése kivitelezésére 2016. évben kiírt nyílt közbeszerzési eljárás a rendelkezésre álló forrásnál magasabb ajánlati összegek miatt sikertelenül zárult. Új eljárást kellett indítani, amely kimenetelének függvénye volt a Kormány projekttel kapcsolatos álláspontja is. A Kormány a 1383/2017 (VI. 20.) Korm. határozatában a teljes műszaki tartalom megvalósításáról és az ehhez szükséges többletforrás biztosításáról döntött. Mind a közbeszerzési eljárás újbóli lebonyolítása, mind a kormánydöntés meghozatalának folyamata időbeli eltolódást eredményezett. Tekintve, hogy az előkészítő munkálatok már szinte teljes körűen lezajlottak, a kivitelezés megkezdésére pedig még nem kerülhetett sor, a rendelkezésre álló forrás felhasználása nagymértékben elmaradt a várttól (teljesítés: 0,2%).
A Mesepark Projekt megvalósítása feladat alacsony teljesítése (4,8 %) is hasonló okokkal indokolható. A "Mesepark, mint új interaktív gyermekszórakoztató központ és bemutatóhely teljes körű kialakítása, kiviteli terv készítése és kulcsrakész kivitelezése élőállat szállítással együtt" tárgyban kiírt közbeszerzési eljárás során beérkezett ajánlati ár lényegesen magasabb volt a rendelkezésre álló forrásnál, így az eljárást eredménytelennek kellett nyilvánítani. Új közbeszerzési eljárás indítására volt szükség, amely ugyan már eredményesen zárult, de a kapcsolódó vállalkozói szerződés létrejöttére csak 2017 májusában kerülhetett sor. Ezt követően kezdődhettek meg a kivitelezési munkálatok, amelyek kifizetése 2017. II. félévére tolódott.

A felújítási kiadásoknál tapasztalható elmaradás (14,2%-os teljesítés) – az előirányzatok nagyságrendjét is figyelembe véve – legnagyobb részben az út-, hídfelújítási feladatokhoz kapcsolódik, ahol a teljesítés június 30-ig összességében 15,2 %. (Feladatonkénti alakulását a 3. melléklet mutatja be.) 

Az útfelújításoknál a legnagyobb előirányzattal (8.068,3 millió Ft) a BKK Zrt. 2012-2019. évi útfelújítási program rendelkezik. A teljesítés a Megvalósítási Megállapodás májusi aláírása, valamint a közbeszerzési eljárások elhúzódása miatt 12,6%-os szinten van. 
A Budapest Közút Zrt. 2016-2018. évi útfelújítási program feladaton lévő 2.199,6 millió Ft-os előirányzatára lényegében még nem történt teljesítés, mivel két szerződést érintően szeptemberben fejeződnek be a munkák, másik két esetben pedig várhatóan akkor kezdődnek el. 
A FINA út-, hídfelújítások előkészítése és kivitelezése beruházás műszaki átadás-átvétele az első félévben lezárult, a végszámla benyújtására az év második felében kerül sor, a teljesítés 59,9 %-os (1.291,9 millió Ft). 
A BKK Zrt. Műtárgy felújítási program, kivitelezésre tervezett 4.907,2 millió Ft-ból a közbeszerzések elhúzódása miatt 464,2 millió Ft került felhasználásra.
A Budapest Közút Zrt. Híd-és műtárgyfelújítások megvalósítása feladatra 1.125,1 millió Ft került megtervezésre, felhasználás nem történt, mert az idei év tavaszán elindított közbeszerzési eljárás csak részben volt eredményes, mivel a tervezői költségbecslés feletti ajánlatok is érkeztek, ezért az engedélyokirat és a Megbízási Megállapodás módosítása szükséges. A költségbecslés alatti hídfelújításokra vonatkozó kivitelezői szerződések megkötésre kerültek, a kiviteli munkák szeptemberben kezdődnek.
3. Tartalékok felhasználása 

A költségvetési rendeletben eredetileg jóváhagyott 12.316,5 millió Ft tartalék az I. félév végére 9.457,1 millió Ft-ra módosult, amelyből az általános tartalék összege 7.380,4 millió Ft, az egyéb céltartalékok összege 2,166,7 millió Ft. 

Az Általános tartalékból az I. félévben jelentősebb átcsoportosítás történt az 1-es villamosvonal Etele térig történő meghosszabbításával kapcsolatban a villamosvágány átépítésére (1.417,5 millió Ft), a Széll Kálmán tér fejlesztése és a Budai észak-déli villamos kapcsolat kiépítése feladatokkal kapcsolatos támogatások után keletkezett, a Támogatási Szerződések alapján nem elszámolható kamat központi költségvetésbe történő befizetésére, (370,0 millió Ft), valamint az FTSZV Kft. üzletrészének megvásárlásához a Vízművek Zrt. részére fedezet biztosítására (273,0 millió Ft).
Az Általános tartalékot az I. félévben növelte a BKK Zrt, valamint a Budapest Közút Zrt. feladatellátási és közszolgáltatási feladatai 2016. évi éves elszámolásainak pénzügyi rendezéséből származó 303,0 millió Ft-os összeg tervbevétele.

Az egyéb céltartalékok között a Főpolgármesteri keret céltartalékból (152,6 millió Ft) a 844702 Főpolgármesteri keret címre, valamint az Egyes önként vállalt kulturális feladatok ellátása céltartalékokból (41,4 millió Ft) kulturális célú támogatások kifizetésére, a 847102 Kulturális célú kiadások címre történt nagyobb összegű átcsoportosítás a félév során.   


FINANSZÍROZÁSI MŰVELETEK

A finanszírozási műveletek között jelenik meg a bevételi oldalon a maradvány igénybevétele, mindkét oldalon a hitel-műveletek (hitelfelvétel, hiteltörlesztés), valamint az átmenetileg szabad pénzeszközök befektetéséből származó forgatási célú értékpapírok és a lekötött bankbetétek kiadásai és bevételei. 
A hatályos előírások szerint a forgatási célú értékpapírok forgalmát a költségvetési előirányzatok és teljesítések között is ki kell mutatni, míg a lekötött bankbetétek forgalmát csak, mint teljesítési adatot kell szerepeltetni a bevételi és a kiadási oldalon is, előirányzatosítására nincs szükség. A fenti szabályok miatt a bevételek és a kiadások előirányzatának és teljesítésének főösszege jelentősen megemelkedett, ezért az 1. és 2. számú melléklet végén feltüntetett korrekciós sorokban az érintett tételek kiszűrésre kerültek. 
1. Hitel-, kölcsönfelvétel/törlesztés áht-n kívülről
2017. évben 15,0 milliárd Ft ÖIP és 6,07 milliárd Ft EIB tervezett hitelfelvétel a megkötött szerződések alapján hívható le. További 35,4 milliárd Ft kereskedelmi banki hitelkeret áll rendelkezésre a 3-as metró járműfelújításához kapcsolódóan, amelyből 20,0 milliárd Ft lehívásra került június hónapban.  
2. Maradvány 
E címen az Önkormányzatnál 17.786,8 millió Ft eredeti előirányzat tervezésére került sor, amely májusban, a maradvány elszámolását követően 29.069,4 millió Ft-tal, 46.856,1 millió Ft-ra módosult. Ebből 20.158,6 millió Ft működési célú, 26.697,5 millió Ft felhalmozási célú forrásként került kimutatásra és – a jogszabályi előírásoknak megfelelően – teljesítésként elszámolásra. 
3. Belföldi értékpapírok bevételei/kiadásai
2017. június 30-ig az önkormányzatnál a forgatási célú hitelviszonyt megtestesítő értékpapírok vásárlásának és eladásának tárgyévi egyenlege 81.424,8 millió Ft kiadás. (A tételes számviteli kimutatás alapján az értékpapírvásárlás forgalma 207.837,3 millió Ft, az értékpapíreladás forgalma 126.412,5 millió Ft.) Az értékpapírok tárgyidőszaki záró állománya 104.424,8 millió Ft, ebből 100.975,9 millió Ft hosszú lejáratú, 3.448,9 millió Ft rövid lejáratú hitelviszonyt megtestesítő államkötvény.
4. Betétek megszüntetéséből/elhelyezéséből származó bevételek/kiadások
2017. június 30-ig az önkormányzatnál a pénzeszközök betétben elhelyezésnek és a betétek megszüntetésének egyenlege 61.018,0 millió Ft bevétel. (A tételes számviteli kimutatás alapján a betétek elhelyezésének forgalma 105.798,0 millió Ft, a betétek megszüntetésének forgalma 166.816,0 millió Ft.) A tárgyidőszak végén az önkormányzatnak nem volt betétállománya.
Az intézmények közül a félév során kizárólag a CSAPI-nál volt a betétlekötés, illeve feloldás, melynek egyenlege 390,0 millió Ft kiadás. (A tételes számviteli kimutatás alapján a betétek elhelyezésének forgalma 4.910,0 millió Ft, a betétek megszűntetésének forgalma 4.520,0 millió Ft.) A tárgyidőszak végén a CSAPI betétállománya 930,0 millió Ft volt.

Az átmenetileg szabad pénzeszközök államilag garantált értékpapírokba fektetett állománya 2017. június 30-án 104.424,8 millió Ft.

	Kimutatás az Önkormányzat által kezelt számlákról lekötött betétek, vásárolt értékpapírok állományáról

	
	
	

	 
	 
	ezer Ft

	Számla megnevezése
	Nyitó állomány
	      Záró állomány

	
	2017. január 1.
	         2017. június 30.  

	Betétállomány

	Költségvetési elszámolási számla 
	52.668.000    
	0 

	Elkülönített számlák             
	             8.350.000    
	0

	           - ebből euróban lekötött
	0    
	0

	Betétállomány összesen
	       61.018.000    
	0

	Értékpapír-állomány

	Költségvetési elszámolási számla
	23.000.000    
	104.424.796,8

	Elkülönített számlák
	                0    
	0

	Értékpapír-állomány összesen
	              23.000.000    
	104.424.796,8




Budapest, 2017. szeptermber „   „
Dr. Bagdy Gábor
főpolgármester-helyettes
	Láttam:

	Sárádi Kálmánné dr.
főjegyző

3. Budapest Főváros Önkományzata felújítási feladatainak 2017. I. féléves alakulása
4. Budapest Főváros Önkormányzata beruházási feladatainak 2017. I. féléves alakulása

ezer Ft

Eredeti előirányzat 

2017. év

Módosított 

előirányzat           

2017. I-VI. hó

Tény 2017. I-VI. 

hó

Index (%)

1.

Működési célú támogatások áht-n 

belülről

27 240 776              28 640 863                 8 229 172              28,7%

2.Közhatalmi bevételek 129 619 200            129 619 200               50 907 036             39,3%

3.Működési bevételek 31 408 037              31 832 680                 14 658 569             46,0%

4.Működési célú átvett pénzeszközök 2 094 020                3 084 365                   350 058                 11,3%

5.

Működési célú költségvetési 

bevételek összesen (1.+2.+3.+4.)

190 362 033         193 177 108            74 144 835          38,4%

6.

Felhalmozási célú támogatások áht-n 

belülről

60 224 928              60 235 271                 4 383 712              7,3%

7.Felhalmozási bevételek 5 128 480                5 148 365                   1 047 105              20,3%

8.

Felhalmozási célú átvett 

pénzeszközök

575 451                  591 691                      76 877                   13,0%

9.

Felhalmozási célú költségvetési 

bevételek összesen (6.+7.+8.)

65 928 859           65 975 327              5 507 694            8,3%

10.

Költségvetési bevételek 

összesen (5.+9.)

256 290 892         259 152 435             79 652 529          30,7%

11.Finanszírozási bevételek 125 166 798         395 207 191             364 604 612        92,3%

12.

Forgatási célú hitelviszonyt 

megtestesítő értékpapírok tárgyévi 

forgalma miatti korrekció 

(csökkenés)

-                          126 412 480  -          126 412 480  -     

13.

Lekötött bankbetétek 

megszüntetése tárgyévi forgalma 

miatti korrekció (csökkenés)

-                          -                            110 318 000  -     

14.

Korrigált finanszírozási bevételek 

(11.+12.+13.)

125 166 798         268 794 711            127 874 132        47,6%

15.ebből: Hitel felvétel 56 495 782           56 495 782              20 000 000         

16.

Korrigált bevételek 

mindösszesen (10.+14.)

381 457 690         527 947 146             207 526 661        39,3%

Bevételek 

Bevételek alakulása 2017. I-VI. hó

ezer Ft

Eredeti előirányzat 

2017. év

Módosított 

előirányzat           

2017. I-VI. hó

Tény 2017. I-VI. 

hó

Index (%)

1.Személyi juttatások 19 514 724              21 021 682                 9 327 230              44,4%

2.

Munkaadókat terhelő járulékok és 

szociális hozzájárulási adó

4 716 273                5 225 245                   2 280 722              43,6%

3.Dologi kiadások 56 255 809              62 176 953                 24 783 309             39,9%

4.Ellátottak pénzbeli juttatásai 75 903                    102 936                      61 996                   60,2%

5.Egyéb működési célú kiadások 108 562 906            119 622 603               47 267 453             39,5%

6.

Működési célú költségvetési 

kiadások (1.+2.+3.+4.+5.)

189 125 615         208 149 419            83 720 710          40,2%

7.Beruházások 62 183 143              108 919 239               10 532 278             9,7%

8.Felújítások 24 038 302              24 484 819                 3 584 111              14,6%

9.Egyéb felhalmozási célú kiadások 106 110 630            104 565 480               10 334 981             9,9%

10.

Felhalmozási célú költségvetési 

kiadások (7.+8.+9.)

192 332 075         237 969 538            24 451 370          10,3%

11.

Költségvetési kiadások összesen 

(6.+10.)

381 457 690         446 118 957             108 172 080        24,2%

12.Finanszírozási célú kiadások 0 208 240 669             318 948 669        153,2%

13.

Forgatási célú hitelviszonyt 

megtestesítő értékpapírok tárgyévi 

forgalma miatti korrekció 

(csökkenés)

0 126 412 480  -          126 412 480  -     

14.

Bankbetétek lekötésének tárgyévi 

forgalma miatti korrekció 

(csökkenés)

0 -                            110 318 000  -     

15.

Korrigált finanszírozási kiadások 

(12.+13.+14.)

-                         81 828 189              82 218 189          100,5%

16.

Korrigált kiadások mindösszesen 

(11.+15.)

        381 457 690                527 947 146           190 390 269     36,1%

Kiadások   

Kiadások alakulása 2017. I-VI. hó

ezer Ft

Intézményi 

kör

Főpolgárm

esteri 

Hivatal

Önkormányz

ati kör

Összesen

Intézményi 

kör

Főpolgárm

esteri 

Hivatal

Önkormányz

ati kör

Összesen

Működési célú 

költségvetési 

bevételek

14 495 164 5 804 178 676 140 193 177 108 7 342 907 10 872 66 791 056 74 144 835 38,4%

Működési célú 

támogatások áht-n 

belülről

764 742 104 27 876 017 28 640 863 539 774 104 7 689 294 8 229 172 28,7%

Közhatalmi 

bevételek

95 000 0 129 524 200 129 619 200 56 799 0 50 850 237 50 907 036 39,3%

Működési 

bevételek

13 490 305 5 700 18 336 675 31 832 680 6 721 440 10 768 7 926 361 14 658 569 46,0%

Működési célú 

átvett pénzeszköz

145 117 0 2 939 248 3 084 365 24 894 0 325 164 350 058 11,3%

2017. évi módosított előirányzat 2017. I. félévi teljesítés 

Működési célú költségvetési bevételek alakulása 2017. I. félév

Teljesítés 

%

ezer Ft

Intézményi 

kör

Főpolgárm

esteri 

Hivatal

Önkormányz

ati kör

Összesen

Intézményi 

kör

Főpolgárm

esteri 

Hivatal

Önkormányz

ati kör

Összesen

Felhalmozási célú 

költségvetési 

bevételek összesen

73 724 23 000 65 878 603 65 975 327 33 202 8 124 5 466 368 5 507 694 8,3%

Felhalmozási célú 

támogatások 

államháztartáson 

belülről

25 343 0 60 209 928 60 235 271 10 354 0 4 373 358 4 383 712 7,3%

Felhalmozási 

bevételek

0 0 5 148 365 5 148 365 0 0 1 047 105 1 047 105 20,3%

Felhalmozási célú 

átvett pénzeszköz

48 381 23 000 520 310 591 691 22 848 8 124 45 905 76 877 13,0%

2017. évi módosított előirányzat 2017. I. félévi teljesítés 

Teljesítés 

%

Felhalmozási célú költségvetési bevételek alakulása 2017. I. félév

Intézményi 

kör

Főpolgárme

steri 

Hivatal

Önkormányz

ati kör

Összesen

Intézményi 

kör

Főpolgárm

esteri 

Hivatal

Önkormányz

ati kör

Összesen

Működési célú 

költségvetési 

kiadások

34 001 813 9 870 227 154 820 269 198 692 309 15 651 1013 896 659 64 172 950 83 720 710 42,1%

Személyi juttatások

14 860 828 5 888 513 272 341 21 021 682 6 709 408 2 525 825 91 997 9 327 230 44,4%

Munkakadókat 

terhelő jár. és szoc. 

hozzáj. adó 3 614 856 1 525 047 85 342 5 225 245 1 691 571 571 519 17 632 2 280 722 43,6%

Dologi kiadások

14 495 396 2 380 719 45 300 838 62 176 953 6 345 959 723 567 17 713 783 24 783 309 39,9%

Ellátottak pénzbeli 

juttatásai 40 936 0 62 000 102 936 32 816 0 29 180 61 996 60,2%

Egyéb működési célú 

kiadások (tartalékok 

nélkül) 989 797 75 948 109 099 748 110 165 493 871 347 75 748 46 320 358 47 267 453 42,9%

2017. évi módosított előirányzat 2017. I. félévi teljesítés 

Működési célú költségvetési kiadások alakulása 2017. I. félév

Teljesítés 

ezer Ft

(tartalékok nélkül)

Intézményi 

kör

Főpolgárme

steri 

Hivatal

Önkormányz

ati kör

Összesen

Intézményi 

kör

Főpolgárm

esteri 

Hivatal

Önkormányz

ati kör

Összesen

Felhalmozási célú 

költségvetési 

kiadások összesen

22 574 060 2 656 442 212 739 036 237 969 538 1 483 197 307 374 22 660 799 24 451 370 10,3%

Beruházási kiadások 

21 068 155 2 226 311 188 076 294 211 370 760 1 282 096 268 996 19 115 021 20 666 113 9,8%

Beruházások

21 016 358 2 186 004 85 716 877 108 919 239 1 279 596 265 839 8 986 843 10 532 278 9,7%

Egyéb felhalmozási 

(beruházási) célú 

kiadások

51 797 40 307 102 359 417 102 451 521 2 500 3 157 10 128 178 10 133 835 9,9%

Felújítási kiadások

1 505 905 430 131 24 662 742 26 598 778 201 101 38 378 3 545 778 3 785 257 14,2%

Felújítások

1 505 905 430 131 22 548 783 24 484 819 201 101 38 378 3 344 632 3 584 111 14,6%

Egyéb felhalmozási 

(felújítási) kiadások

2 113 959 2 113 959 201 146 201 146 9,5%

2017. évi módosított előirányzat 2017. I. félévi teljesítés 

Teljesítés 

ezer Ft

Felhalmozási célú költségvetési kiadások alakulása 2017. I. félév



( kapcsolódó dologi kiadások nélkül)

